laion/Wikipedia-Exotic huggingface dataset:
ברנטה לבנת-לחי

ברנטה לבנת-לחי (שם מדעי: Branta leucopsis) היא מין אווז מהסוג ברנטה. הברנטה נפוצה באזור צפון האוקיינוס האטלנטי והאיים והחופים סביבו. האווז קיבל את שמו האנגלי: "Barnacle goose", עקב מיתוס שצמח בימי הביניים הטוענת שמקורו של אווז זה הוא מזיפרגליים. על תיאוריה זו (אנ') נשענו חוקרים קדומים עד המאה ה-19 וה-20. אורכה 55–70 סנטימטרים, מוטת כנפיה 130–145 סנטימטרים ומשקלה 1.2–2.3 קילוגרם. הברנטה בעלת לחיים לבנות, מקור וצוואר שחורים וגוף אפור, בטן לבנה והיא מפוספסת בכנפיים. המקור קצר ושחור ומותאם לניקור עשבים. הברנטות מתקהלות בחבורות שנודדות בחורף דרומה ובקיץ מצפינות. הן נפוצות ברחבי האזור הארקטי שמשוודיה עד קנדה וכן בגרינלנד, איסלנד ואיים נוספים. זוג הברנטות מקנן בראשי צוקים בולטים המגוננים על האפרוחים מפני שועלי שלג ודובי קוטב. הוריהם מאכילים אותם על הצוקים עד לגיל 3 ימים ואז הברנטות נאלצות לרדת בשביל לאכול עשבים שגדלים למטה. האפרוחים נאלצים לקפוץ מהצוקים התלולים, אך עקב ממדיהם, קלותם ונוצות המוך שלהם חלקם מצליחים לשרוד את הנפילה הקשה. אחרים לא שורדים את הפציעות ומתים או נטרפים על ידי שועלי שלג שנמשכים לאווזים הפצועים ולהוריהם המגעגעים. Museum specimen מדיה וקבצים בנושא ברנטה לבנת-לחי בוויקישיתוף ברנטה לבנת-לחי, באתר ITIS (באנגלית) ברנטה לבנת-לחי, באתר NCBI (באנגלית) ברנטה לבנת-לחי, באתר Animal Diversity Web (באנגלית) ברנטה לבנת-לחי, באתר האנציקלופדיה של החיים (באנגלית) ברנטה לבנת-לחי, באתר Internet Bird Collection (באנגלית) ברנטה לבנת-לחי, באתר GBIF (באנגלית) ברנטה לבנת-לחי, באתר אנציקלופדיה בריטניקה (באנגלית) ארז ארליכמן, האווז שהפתיע: ברנטה לבנת לחי הגיעה לראשונה לישראל, באתר ynet, 25 בנובמבר 2018 ברנטה לבנת-לחי באתר הרשימה האדומה של IUCN
Ciega, Sordomuda

Ciega, Sordomuda (באנגלית: Blind, deaf-mute; בעברית: עיוורת, חירשת-אילמת) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, Dónde Están los Ladrones?. השיר יצא לאור ב-7 בספטמבר 1998, כסינגל הראשון מן האלבום. השיר הגיע למקום הראשון במצעד השירים הלטיניים, והראשון במצעד שירי הפופ הלטיניים. את השיר כתבה שאקירה עם אסטפנו, והוא הופק על ידה ועל ידי לסטר מנדז. השיר זכה להתייחסות רבה מצידה של שאקירה בסיבוב ההופעות החמישי שלה, "The Sun Comes Out World Tour". במרוצת השנים, הפך "Ciega, Sordomuda" לשיר החמישי המבוצע ביותר בידי שאקירה; הוא בוצע 294 פעמים במהלך הקריירה שלה. בנוסף לכך, נכלל השיר באלבום ההופעה השני של שאקירה, Live & off the Record. הווידאו קליפ הנלווה שיצא לשיר בוים על ידי גוסטבו גרסון, וצולם על חוף בקליפורניה. הקליפ מתחיל בכך שניתן לראות אישה החובשת פאה ומיד לאחר מכן נחטפת. אותה אישה נחטפת ביחד עם שאקירה. שתיהן מתעוררות בחנות של חפצים, ולא מבינות מה מתרחש סביבן. לאחר מכן המשטרה מגיחה אל המקום וסורקת את החנות במטרה למצוא את שאקירה. כיוון שבן זוגה של שאקירה ראה אותה מסתתרת מתחת לאחת הפאות שהיו בחנות, הוא אומר לשוטרים להפסיק את המרדף ולעבור למקום אחר. לבסוף שאקירה ובן זוגה נמלטים. הקליפ הועלה לערוץ ה-Vevo של שאקירה בשנת 2011, 13 שנים מצאתו המקורית. נכון לפברואר 2020, מונה הצפיות שלו עומד על למעלה מ-110 מיליון צפיות. מידע על היצירה "Ciega, Sordomuda" באתר מיוזיק בריינז מידע על השיר "Ciega, Sordomuda" באתר AllMusic סרטון השיר "Ciega, Sordomuda" באתר יוטיוב "Shakira Chart History". Billboard. נבדק ב-2017-10-06. Ciega, Sordomuda - Shakira | Song Info | AllMusic, AllMusic the6thday (2010-12-12), Shakira The Sun Comes Out Tour Cologne Ciega Sordomuda, נבדק ב-2017-10-06 Shakira Tour Statistics | setlist.fm, www.setlist.fm shakiraVEVO (2016-09-08), Shakira - Ciega, Sordomuda (from Live & Off the Record), נבדק ב-2018-11-18 shakiraVEVO (2011-09-09), Shakira - Ciega, Sordomuda, נבדק ב-2017-10-06 YouTube Stats of Shakira - Ciega, Sordomuda, kworb.net
נחום טרבניק

הרב נחום טרבניק (ט' באלול ה'תרס"ד, 14 באוגוסט 1904 - ג' בתשרי ה'תשמ"ד, 10 בספטמבר 1983) היה רבו של כפר חב"ד, אב"ד בבית דין רבני חב"ד, ראש ישיבת תומכי תמימים המרכזית בכפר חב"ד ויו"ר הוועד למען שלימות העם, שלחם למען תיקון חוק מיהו יהודי. נולד בעיירה ליבושוי שבליטא, לרבקה והרב אליעזר מרדכי טרבניק. בשנת תרע"ו בגיל 12 הלך ללמוד יחד עם אחיו שמעון, בישיבת ראדין של החפץ חיים ששכנה בעיר שומיאץ שבמחוז מוהילב. שנתיים לאחר שהגיע לישיבה עברה הישיבה לעיר סְנוֹבְסְק במחוז צ'רניגוב. בשנת תרפ"ח התחתן עם רבקה בת הרב שניאור זלמן גרליק. בשנת תרצ"ז נאסר על ידי הסובייטים בעוון לימוד תורה ושהה בבית סוהר ובמחנות ריכוז במשך שבע וחצי שנים. בשנת תש"ו לאחר מלחמה העולם השנייה יצא מרוסיה עם קבוצה גדולה של חסידי חב"ד לצרפת שם הקימו את ישיבת תומכי תמימים בברינואה, והרב טרבניק כיהן כר"מ עד שעלה לישראל. בשנת ה'תש"ט עם הקמת היישוב כפר חב"ד עבר לגור במקום, ושימש כר"מ בישיבת אחי תמימים בתל אביב. בשנת תשי"ט החל לכהן כר"מ בישיבת תומכי תמימים בלוד, ומשנת תשכ"ג כר"מ בישיבת תומכי תמימים ליובאוויטש המרכזית בישראל בכפר חב"ד, במשך השנים הוא התמנה לכהן כר"מ ראשי, והחל למסור שיעורים כללים. בשנת ה'תשל"ד נהרגו בתאונת דרכים כמה חסידי חב"ד, בהם הרב שניאור זלמן גרליק רבו של כפר חב"ד. התקיימו בחירות, ותוצאתם הייתה שהרב טרבניק התמנה לרב הכפר לצד הרב מרדכי שמואל אשכנזי שכיהן כמו"צ. שניהם הוכתרו בכ"ד בטבת תשל"ה. לצד מינויו, המשיך הרב טרבניק ללמד בישיבה. בשנת ה'תשל"ו, הורה הרבי מליובאוויטש לרב שלמה יוסף זוין, להקים גוף עליון של רבני חב"ד בארץ ישראל, שיהווה הסמכות העליונה של חסידי חב"ד. עם הקמת בית הדין נתמנה הרב טרבניק כחבר בבית הדין, ובשנת ה'תשל"ח לאחר פטירת הרב זווין נתמנה הרב טרבניק לעמוד בראשות בית הדין. במשך השנים התמנה על ידי הרבי מחב"ד לחבר בוועד למען שלימות העם, אחרי פטירתו של הרב חיים יהודה פלדי התמנה ליו"ר הוועד שלחם למען תיקון חוק "מיהו יהודי". הרב טרבניק נפטר בביתו לפנות בוקר בשבת תשובה ה'תשמ"ד, בהלווייתו השתתפו קהל רב, ספדו לו הרב מרדכי אליהו שדיבר על מלחמתו הקדושה למען גיור כהלכה, והרב מרדכי שמואל אשכנזי, הרב טרבניק נטמן בחלקת חב"ד בהר הזיתים בירושלים. החליף אותו בתפקיד הרב מרדכי שמואל אשכנזי. לאחר פטירתו הוציאו בני משפחתו את הספר מנחת נחום עם חלק מהשיעורים שמסר בישיבה. על שמו נקרא רחוב בכפר חב"ד. לרב טרבניק בן ובת. נכדו הרב שניאור זלמן טרבניק מכהן שליח חב"ד ורב העיר אולם, גרמניה. אוצר החסידים - ארץ הקודש - אישיותם ומשנתם החסידית של משפיעי חב"ד, עמודים 371 - 367; בעריכת יוסף אשכנזי, תשע"ב כרטיס הקבר של הרב נחום טרבניק, באתר הר הזיתים עיתון כפר חב"ד, ח' תשרי תשמ"ד הישיבה הגיעה לשם מראדין בעקבות מלחמת האזרחים שהתחוללה ברוסיה הזמנה להכתרת הרב נחום טרבניק והרב מרדכי שמואל אשכנזי באתר col כ"ד טבת תשע"ה שניאור זלמן ברגר, כך מונה הרב אשכנזי לרב בכפר חב"ד, באתר "בית משיח" נפטר הרב טרבניק הרב הראשי של כפר חב"ד, עיתון דבר 11 בספטמבר 1983.
Ojos Así

Ojos Así (באנגלית: Eyes Like These, ובעברית: עיניים כאלו) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-23 ביולי 1999, כסינגל החמישי מתוך האלבום. במצעדים העיקריים הגיע השיר למקום ה-22 במצעד השירים הלטיניים, וה-9 במצעד שירי הפופ הלטיניים. בנוסף, הצליח השיר להיכנס למצעדים נוספים רבים אחרים. את השיר כתבו שאקירה, פבלו פלורס וחבייר גרזה, והוא הופק על ידי אמיליו אסטפן. השיר הוא בין שיריה הבודדים של שאקירה שאותו לא הפיקה. השיר מורכב מכמה סגנונות כאשר הבולטים ביותר מביניהם הם הסגנון; הים תיכוני, הלטיני והערבי. השיר זכה לתשומת לב רבה כיוון שלקראת סוף השיר שרה הזמרת כמה שורות בשפה הערבית. לשיר יצאה גרסה בשפה האנגלית הנקראת: "Eyes Like Yours". גרסה זו התווספה לאלבומה החמישי Laundry Service, במהדורה מיוחדת שאיגדה את כל שיריה של שאקירה. הווידאו קליפ הנלווה שיצא לשיר מציג את שאקירה כששיערה צבוע בצבע אדום-כתום, דבר אשר הפתיע את מבקריה. לאחר מכן עולה שאקירה אל הבמה ומתחילה לשיר את השיר, בעוד שהקהל מוחא לה כפיים. בין לבין ניתן לראותה במסך כחול כשעל ראשה ניתן לראות נזר זהוב, בזמן שהיא לבושה בשרוואל בצבע טורקיז, ובשיערה קלועות מספר צמות ארוכות שמגיעות עד לברכיה. הקליפ הועלה לערוץ ה-Vevo של שאקירה בשנת 2011, 12 שנים מצאתו המקורית. נכון לאפריל 2020, מונה הצפיות שלו עומד על למעלה מ-100 מיליון צפיות. בנוסף, לשיר הועלתה הופעה שהפכה לוויראלית גם כן, ונכון לאותו התאריך, מונה הצפיות שלה עולה על למעלה מ-55 מיליון צפיות. בעקבות הצלחתו של הקליפ הוא קיבל שתי מועמדויות בטקס פרסי הווידאו-קליפים של MTV בשנת 2000, וזכה באחת מהן. בנוסף, הועמד הקליפ בקטגוריית - "ביצוע הפופ הווקאלי הטוב ביותר - אישה", בטקס פרסי גראמי הלטיני באותה שנה, אך לא הצליח לזכות. השיר זכה להצלחה עולמית במצעדים, והצליח בעיקר באמריקה הלטינית, כמו קודמיו. מידע על היצירה "Ojos Así" באתר מיוזיק בריינז מידע על השיר "Ojos Así" באתר AllMusic סרטון השיר "Ojos Así" באתר יוטיוב "Shakira Chart History". Billboard. נבדק ב-2017-10-06. Steffen Hung, spanishcharts.com - Spanish charts portal, spanishcharts.com Ojos Así - Shakira | Song Info | AllMusic, AllMusic Shakira Lyrics - Ojos Así, www.azlyrics.com (באנגלית) summerpop132 (2013-03-21), Eyes Like Yours - Shakira (Lyrics), נבדק ב-2017-10-06 Laundry Service by Shakira on Apple Music (באנגלית), 2001-11-12, נבדק ב-2017-10-06 shakiraVEVO (2011-09-09), Shakira - Ojos Así, נבדק ב-2017-10-06 YouTube Stats of Shakira - Ojos Así, kworb.net shakiraVEVO (2009-10-03), Shakira - Ojos Así, נבדק ב-2017-10-06 VMA 2000 - MTV Video Music Awards - MTV, MTV 18a Entrega Anual del Latin GRAMMY, Latin GRAMMYs Steffen Hung, spanishcharts.com - Spanish charts portal, spanishcharts.com
No (שיר של שאקירה)

No (בעברית: לא) הוא סינגל שהוקלט על ידי הזמרת הקולומביאנית שאקירה, מתוך אלבום האולפן השישי שלה, Fijación Oral, Vol. 1. השיר יצא לאור ב-2 ביולי 2005, כסינגל השני מתוך האלבום. בנוסף לכך, השיר והקליפ נכללו במארז התקליטורים שהוציאה שאקירה בשנת 2006, Oral Fixation, Vol. 1 & 2. עם יציאתו נכנס השיר אל המקום ה-11 במצעד השירים הלטיניים, וה-2 במצעד שירי הפופ הלטיניים. השיר נכתב על ידי שאקירה וגוסטבו סראטי, והופק על ידי שאקירה, לסטר מנדז וגוסטבו סראטי. מילותיו של השיר מדברות על אישה המנסה לקטע מערכת יחסים עם בן זוגה, אך הוא לא מרפה ומנסה בכוח להמשיך את הקשר. בשנת 2007, זכה השיר בטקס פרסי ה-BMI בקטגוריית - "פרס לטיני - שיר השנה", והיה לזכייה ה-15 של שאקירה בטקס זה. הווידאו קליפ הנלווה שיצא לשיר, בוים על ידי ז'אומה דה לאיגואנה, הופק על ידי סרג'י סיורו ואסתר אודאיטה, ונערך על ידי אנה אוריול. תחילה, תכננו לצלם את הקליפ בין ה-26 ל-27 ביוני 2005, במספנה שבברצלונה, ספרד, אך לבסוף הוחלט לצלם אותו ב-4 ביולי. הקליפ צולם בצבעים אלו מכיוון שלגונה רצה להמחיש את העצב שבו שרויה שאקירה, בתוך אותה מערכת יחסים כואבת. לאורכו של הקליפ ניתן לראות את שאקירה, כשהיא בוכה, ולבסוף לגבה מחוברות כנפיים שאיתן היא עפה הרחק מהמקום האפל שבו הייתה (מערכת היחסים), ובעצם הופכת בצורה מטפורית לחופשייה, כפרפר. נכון לאוגוסט 2019, מונה הצפיות של הקליפ עומד על כ-105 מיליון צפיות. השיר הצליח להיכנס לשני מצעדים סוף שנה, ובנוסף לכך גם לשני מצעדים שבועיים. מידע על היצירה "No" באתר מיוזיק בריינז מידע על השיר "No" באתר AllMusic סרטון השיר "No" באתר יוטיוב Shakira - Oral Fixation Volumes 1 & 2, Discogs (באנגלית) "Shakira Chart History". Billboard. נבדק ב-2018-01-26. "Shakira Chart History". Billboard. נבדק ב-2018-01-26. No Creo - Shakira | User Reviews | AllMusic, AllMusic Shakira Lyrics - No, www.azlyrics.com (באנגלית) "2007 BMI Pop Awards: Song List". BMI.com (באנגלית). 2007-05-16. נבדק ב-2018-01-26. "NEW RELEASE: Shakira "No"". VideoStatic (באנגלית). נבדק ב-2018-01-26. México, El Universal, Compañia Periodística Nacional. "Shakira rodará en Barcelona video `No`". El Universal (בספרדית). נבדק ב-2018-01-26. shakiraVEVO (2009-10-02), Shakira - No, נבדק ב-2018-01-26 Billboard.BIZ, login.vnuemedia.com (ארכיון) Billboard Charts - Year-end Singles - Latin Pop Songs, ‏2008-06-13 Shakira - No, Discogs (באנגלית)
דייביסון

דייביסון דנילסון דה סוסה בסאס (בפורטוגלית: Deyvison Denílson de Sousa Bessas; נולד ב-18 באוקטובר 1988) ידוע כדייביסון הוא כדורגלן ברזילאי בעמדת הבלם. דייביסון התחיל את הקריירה שלו באמריקה. בקיץ 2011 חתם בקרטלספור מהליגה השנייה בטורקיה. ב-11 בספטמבר 2011 ערך את הופעת הבכורה שלו בקבוצה בניצחון 0-1 נגד אלזיגספור. שבועיים לאחר מכן הבקיע את שער הבכורה שלו בקריירה בתיקו 1-1 נגד טבשנלי לינייטספור. בקיץ 2013 חתם בטונדלה מהליגה הפורטוגלית השנייה. בקיץ 2015 חתם לשנתיים במאריטימו מליגת העל הפורטוגלית. בקיץ 2017 חתם בארוקה בה שיחק שנתיים. בקיץ 2019 חתם באתניקוס אחנה מליגת העל הקפריסאית. בקיץ 2021 הצטרף לווילפרנקואנסה מהליגה הפורטוגלית השנייה. דייביסון, באתר Transfermarkt דייביסון, באתר Soccerway דייביסון, באתר WorldFootball.net דייביסון, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייביסון".
Ю

יוּ היא האות הלפני-אחרונה באלפבית הקירילי. היא חלק מחמש האותיות הקיריליות המוקדשות לציון צליל י' עם תנועה (יחד עם Ї ,Ё ,Е ו-Я). אלה גם ארבעת המקרים שבהם הכתב הקירילי מתנהג ככתב הברות. בניגוד לרוב האותיות באלפבית זה אין לה ערך מספרי. זו האות ה-29 בבולגרית, ה-31 בבלארוסית, ה-32 ברוסית ובאוקראינית, וה-34 באלפבית הגלגוליטי. היא בוטלה באלפבית הסרבי באמצע המאה ה-19, ובמקדוני ברפורמה של 1945. בסלאבית כנסייתית עתיקה ובסלאבית כנסייתית כך הגו וכתבו גוף שלישי יחיד נקבה ביחסת המושא הישיר (כלומר: "אותה"). נוסף לכך, בשפה הסלאבית הכנסייתית העתיקה נעשה שימוש גם בצורתה ההפוכה של האות (Ꙕ). לעיתים, היא מקבילה לאות U האנגלית. צורתה הנטויה בגופנים מסוימים מזכירה בצורתה את המספר 10. ברוסית משמשת האות הזאת גם לתעתק את תנועת U הצרפתית. דוגמאות: дежавю – דז'ה וו (Déjà-vu) ו-меню (תפריט) שבא מ-Menu. תנועת אוּ מתעתקים על ידי האות הקירילית У. מדיה וקבצים בנושא Ю בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
9100

האם התכוונתם ל... AS9100 – תקן בשימוש נרחב למערכת ניהול איכות בתעשיות תעופה, חלל וביטחון. חטיבה 9100 – חטיבה שהוקמה במהירות מיד לאחר פרוץ מלחמת יום הכיפורים על בסיס מאגר כוח האדם הלא משובץ בקצח"ר (בעיקר קצינים) והוכפפה לפיקוד המרכז. היו בה שלושה גדודי רגלים מצוידים רק בנשק נ"ט קל. מפקד: אלוף-משנה שמואל פרסבורגר. Hewlett-Packard 9100A (אנ') – מהמחשבים המוקדמים, הושק בשנת 1968.
טנגו (פירושונים)

האם התכוונתם ל... טנגו – ריקוד דרום אמריקאי טנגו (להקה) – הרכב רוק ישראלי טנגו 51 – רובה צלפים אמריקני Tango – אפליקציית מובייל למסרים מיידיים סיאט טנגו – היא מכונית קונספט בתצורת רודסטר שהוצגה בשנת 2001 על ידי יצרנית הרכב הספרדית סיאט
ירבוע ארך-אוזניים

ירבוע ארך-אוזניים (שם מדעי: Euchoreutes naso) הוא מין מכרסם יחיד בסוגו ממשפחת הירבועיים החי במדבר גובי שבמרכז אסיה, במונגוליה ובמדבר טקלה מקאן שבמחוז שינג'יאנג בסין. אלו אזורי מדבר חמים והירבוע הוא פעיל לילה כדי להימנע מהתחממות יתר. אורכו של הירבוע 70-90 מ"מ, אך זנבו הארוך מגיע ל-150-162 מ"מ. משקלו 24-38 גרם. הוא בעל רגליים ארוכות שעוזרות לו לקפץ לאורך של 40-46 מ"מ בפעם אחת. פרוותו אדמדמה עם שיער חום בהיר ומעט לבן. הזנב מכוסה בשערות עבות וכהות בקצה. הירבוע ידוע בעיקר בגלל אוזניו הענקיות איתם הוא קולט רעשים נמוכים ביותר, בעיקר של טרפו - חרקים מדבריים וכן של טורפיו השקטים, למשל מיני ינשופיים המתמחים בציד חרישי. הוא נמלט מטורפיו על ידי קפיצות זריזות לעבר מחילתו. כך הוא גם משיג את טרפו. לא ידוע הרבה על ירבוע זה ולא תועד עליו בטבע הרבה. מדיה וקבצים בנושא ירבוע ארך-אוזניים בוויקישיתוף ירבוע ארך-אוזניים, באתר ITIS (באנגלית) ירבוע ארך-אוזניים, באתר NCBI (באנגלית) ירבוע ארך-אוזניים, באתר Animal Diversity Web (באנגלית) ירבוע ארך-אוזניים, באתר האנציקלופדיה של החיים (באנגלית) ירבוע ארך-אוזניים, באתר GBIF (באנגלית) ירבוע ארך-אוזניים באתר הרשימה האדומה של IUCN
וומבט שעיר-אף

וומבט שעיר-אף (שם מדעי: Lasiorhinus; קרוי גם וומבט שעיר-חוטם), הוא סוג של יונק כיס בינוני וכבד במשפחת הוומבטים הכולל שני מינים החיים בדרום ומזרח יבשת אוסטרליה. שני המינים בסוג חולקים ביניהם מאפיינים חיצוניים דומים: גופם גדול וכבד ודמוי חבית, יש להם גפיים וצוואר קצרים, ראש רחב וקצר, וזנב קטנטן. המינים בסוג נבדלים מהסוג האחר במשפחה - וומבט מצוי במספר דברים בולטים: האוזניים שלהם ארוכות ומשולשות יותר, האף שלהם מחורץ ומשולש בניגוד גמור לאף העגלגל של הוומבט המצוי, והפרווה שלהם רכה וחלקה לעומת הפרווה הגסה של קרובם. הם גדולים ממנו באופן ניכר. מיני הוומבטים הללו הם פעילי לילה, ושוכנים במאורתם במהלך היום. הם משתייכים לקבוצת בעלי החיים המתחפרים אשר נוהגים לחפור לעצמם רשת מאורות ומנהרות למנוחה ומילוט מפני טורפים וחום. בשעות הלילה, הם יוצאים מהמאורה ומתחילים לשחר אחר מזון. הם ניזונים בעיקר מדשא קשה ומעשבים שונים, בזכות שיניהם החזקות הצומחות לאורך חייהם. הרבייה מתרחשת בעיקר כשיש שפע במקורות מזון, והנקבה ממליטה גור יחיד לאחר 22 יום אשר נשאר בתוך הכיס שלה במשך מספר חודשים. תוחלת החיים של המינים הללו היא לכל הפחות 10 שנים. אף שטורפים כמו הדינגו והשועל האדום עשויים להוות איום לוומבטים, פעולות האדם כמו הרס בית גידול באמצעות רעיית צאן ובקר או חקלאות, מציבות את האיום החמור ביותר להישרדות המינים עקב כך שהן מצמצמות את בתי הגידול המתאימים למינים. וומבט שעיר-אף צפוני ( Lasiorhinus krefftii) - המין הגדול והנדיר בסוג. מוגבל כיום לאזור קטן בגודל 3 ק"מ בפארק הלאומי יער אפינג בקווינסלנד, אך בעבר היה מצוי גם בוויקטוריה ובניו סאות' ויילס. מצב שימורו מוגדר על ידי IUCN כסכנת הכחדה חמורה (CR). וומבט שעיר-אף דרומי ( Lasiorhinus latifrons) - המין הקטן והנפוץ בסוג. מצוי בחגורת אזור צחיח למחצה מדרום מערב ניו סאות' ויילס עד לאוסטרליה הדרומית ולאוסטרליה המערבית. מצב שימורו מוגדר כקרוב לסיכון (NT). בעבר היה מין נוסף שנכחד - Lasiorhinus angustidens. מדיה וקבצים בנושא וומבט שעיר-אף בוויקישיתוף וומבט שעיר-אף, באתר ITIS (באנגלית) וומבט שעיר-אף, באתר NCBI (באנגלית) וומבט שעיר-אף, באתר Animal Diversity Web (באנגלית) וומבט שעיר-אף, באתר האנציקלופדיה של החיים (באנגלית) וומבט שעיר-אף, באתר GBIF (באנגלית)
מנקין ארוך-זנב

מנקין ארוך-זנב (שם מדעי: Chiroxiphia linearis) הוא מין של ציפור ממשפחת המנקיניים, מיערות הגשם במרכז אמריקה. אורכו של המנקין עד 10 ס"מ ומשקלו 18 גרם בממוצע. הוא בעל צבעים שחורים עם כנפיים כחולות וכיפה ורגליים אדומים. הזנב בעל 2 אברות ארוכות ודקות העוזרות לזכר להרשים את הנקבה. הנקבות והצעירים חיוורים יותר וצבעם ירוק זית. המנקין דומה מאוד למינים אחרים מהסוג Chiroxiphia. הזכרים מבצעים ריקוד חיזור מורכב הכולל 2 מחזרים - מבצע ומתלמד המושכים יחדיו נקבה ומלהטטים זה מול זה באוויר ואחד מול השני במטרה למשוך אותה. ואולם רק הזכר המבצע יכול להזדווג עם הנקבה בסוף הריקוד. המתלמד צריך לחכות שמורו ימות או יסתלק לפני שיוכל בעצמו להזדווג עם נקבות. זהו מין פוליגמי והנקבות מסתדרות בבניית הקן והטיפול בצאצאים ללא עזרת הזכרים. מדיה וקבצים בנושא מנקין ארוך-זנב בוויקישיתוף מנקין ארוך-זנב, באתר ITIS (באנגלית) מנקין ארוך-זנב, באתר NCBI (באנגלית) מנקין ארוך-זנב, באתר Animal Diversity Web (באנגלית) מנקין ארוך-זנב, באתר Internet Bird Collection (באנגלית) מנקין ארוך-זנב, באתר GBIF (באנגלית) מנקין ארוך-זנב באתר הרשימה האדומה של IUCN
אליפות איטליה בכדורגל 1906

אליפות איטליה בכדורגל 1906 הייתה העונה התשיעית של התחרות שאורגנה על ידי התאחדות הכדורגל האיטלקית. המשחקים החלו ב-7 בינואר 1906 והסתיימו ב-6 במאי 1906. עבור הניצחון הוענקו שתי נקודות ונקודה עבור תוצאת תיקו. מילאן זכתה באליפות בפעם השנייה בתולדות המועדון. בתחרות השתתפו 5 קבוצות. בשלב ראשון נקבעו מנצחי האזורים: פיימונט - יובנטוס (הייתה הקבוצה היחידה שנרשמה) לומברדיה - מילאן ליגוריה - גנואה בשלב השני לראשונה התקיימו משחקים בשיטת משחק בית ומשחק חוץ. עבור ניצחון הוענקו שתי נקודות. משחק הכרעה שנערך ב-6 במאי בטורינו בין יובנטוס לבין מילאן הסתיים בתיקו. התאחדות הכדורגל האיטלקית הציע לארגן משחק חוזר במגרש נייטרלי באצטדיון של קבוצת יו.ס. מילאנו. לדעת יובנטוס זה לא היה מגרש נייטרלי והם סירבו להתייצב למשחק. כתוצאה מכך, למילאן הוענק ניצחון טכני והם זכו באליפות בפעם השנייה בתולדות המועדון. נתונים מאתר rsssf
טאראס סטפננקו

טאראס מיקולאיוביץ' סטפננקו (באוקראינית: Тарас Миколайович Степаненко; נולד ב-8 באוגוסט 1989 בכפר וליקה נובוסילקה שבמחוז דונצק) הוא כדורגלן אוקראיני המשחק בעמדות הקשר בקבוצת שחטאר דונצק מהליגת העל האוקראינית ובנבחרת אוקראינה. סטפננקו החל את קריירת הכדורגל שלו במועדון הכדורגל מטאלורג זפוריז'יה. בשנת 2010 חתם על חוזה של 5 שנים עם קבוצת שחטאר דונצק. בשנת 2015 חתם ל-5 שנים נוספות בקבוצה. בשנת 2008 זומן סטפננקו לנבחרת הנוער של אוקראינה, שיחק במדיה 4 משחקים. בהמשך עבר לנבחרת הצעירה, בשורותיה השתתף ב 27 משחקים, הבקיע שער 1. בשנת 2011 היה בסגל הנבחרת באליפות אירופה לנבחרות צעירות. בנבחרת הלאומית של אוקראינה משחק סטפננקו מאז נובמבר 2010. משחקו הראשון במדי הנבחרת היה משחק ידידות מול שווייץ. הוא היה בסגל נבחרת אוקראינה ליורו 2016 והשתתף בכל שלושת משחקי הנבחרת בתחרות. נכלל בסגל נבחרת אוקראינה לטורניר יורו 2024. אליפות אוקראינה (11): 2010/2011 ,2011/2012, 2012/2013, 2013/2014 ,2016/2017, 2017/2018, 2018/2019, 2019/2020, 2021/2022, 2022/2023, 2023/2024 הגביע האוקראיני (8): 2010/2011, 2011/2012, 2012/2013, 2015/2016, 2016/2017, 2017/2018, 2018/2019, 2023/2024 טאראס סטפננקו, ברשת החברתית אינסטגרם טאראס סטפננקו, באתר Transfermarkt טאראס סטפננקו, באתר Soccerway טאראס סטפננקו, באתר WorldFootball.net טאראס סטפננקו, באתר National Football Teams טאראס סטפננקו, באתר FootballDatabase.eu Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
אורית פוגל-שפרן

אורית פוגל-שפרן (נולדה ב- 31 בדצמבר 1954) היא המייסדת והמנכ"לית של תזמורת סימפונט רעננה. פוגל-שפרן נולדה וגדלה בחיפה להורים יקים. למדה בבית הספר הריאלי ובטכניון, הוריה שמו דגש רב על ההיבטים התרבותיים של חינוכה ובכלל זה על החינוך המוזיקלי- לימודי נגינה וריקודי בלט. ב-1984, לאחר שהות של שנתיים בפריז, הצטרפה פוגל-שפרן ל"פורום הישראלי" שמטרתו קידום המודעות ועזרה בקליטה של עולים חדשים, שם נתקלה לראשונה במוזיקאים העולים, שהתקשו להתערות בשוק העבודה הישראלי ובפוטנציאל הגדול שטמון במוזיקאים העולים. בשנת 1991 ייסדה פוגל-שפרן את תזמורת סימפונט רעננה בשיתוף עם יעקב ישראלי, לימים יו"ר הנהלת תזמורת סימפונט רעננה, וראש עיריית רעננה זאב בילסקי. התזמורת בניהולה חרתה על דגלה מטרות חברתיות ומוזיקליות כאחד: קליטתם של מוזיקאים עולים, הגברת המודעות למוזיקה קלאסית בקרב חלקים נרחבים של הציבור בכל הגילאים וקידום מוזיקה ישראלית ויהודית.  תחת ניהולה, פתחה התזמורת שערים לאוכלוסיות שהמוזיקה הקלאסית זרה להן, על ידי יצירת שילובים מקוריים של מוזיקה מערבית ומזרחית, כמו היצירה "בקצה מערב" לסנטור ותזמורת שנכתבה על ידי המלחין יוני רכטר, היצירה "ילדי האלוהים" שנכתבה לדוד ד'אור על ידי המלחין יוסף ברדנשווילי, "כתר אתן לך" שנכתב על ידי אלה מילך-שריף לזמרת יסמין לוי. כמו גם קונצרט לתינוקות הראשון בעולם בשיתוף ערוץ בייבי, קונצרט תיאטרון לילדים בשיתוף מדיטק חולון. תזמורת סימפונט רעננה תחת ניהולה, זכתה בפרס אנגל "ליצירה ולעשייה מוזיקלית ישראלית מקומית" לשנת 2007. בהחלטת השופטים נכתב כי התזמורת זכתה בפרס על שום "תרומתה הייחודית בטיפוח מורשת המוזיקה היהודית לדורותיה, במיוחד על כל אותם גדולי המלחינים שנספו בשואה". נשואה לעו"ד משולם שפרן ואם לשניים. מתגוררת בתל מונד. ריאיון עם מנכ"לית תזמורת סימפונט רעננה, אורית פוגל שפרן בערוץ 11 - 16 ימים למבצע צוק איתן, סרטון באתר יוטיוב
אלברכט השני

האם התכוונתם ל... אלברכט השני, דוכס אוסטריה – ידוע בשם "החכם" או "הצולע" אלברכט השני, מלך גרמניה – מלך גרמניה מ-1438 ועד 1439, ובנוסף היה גם מלך הונגריה, קרואטיה ובוהמיה. אלברכט השני, מרקיז ברנדנבורג – מרקיז ברנדנבורג בין השנים 1205–1220 אלברט השני, מלך הבלגים אלבר השני, נסיך מונקו
סוכי הלהבה

סוכי הלהבה (שם מדעי: Sericulus aureus) הוא מין של ציפור שיר ממשפחת הסוכיים החיה בטבע ביערות הגשם של גינאה החדשה והוא קרובו של המין סוכי ארדנט שלעיתים מכונה גם "סוכי הלהבה". סוכי זה קיבל את שמו ממראהו הכתום הבוהק, כמו להבה. הזכרים מגיעים לאורך 25 ס"מ והוא בעל ראש וצוואר כתומים עם גוף צהוב וראש שחור והוא בעל כתר גדול על ראשו. הנקבות לעומתם חומות דהויות. עקב צבעיו השופעים וריקוד החיזור שלו הוא נחשב בעבר למין של עדני, אך בנוסף על החיזור הוא גם בונה סוכה כמו שאר מיני המשפחה וסביבה הוא יוצר את המחול שלו. הוא חי ביערות הגשם של גינאה החדשה וקהילות הסוכי נפוצות בכל היער, מחפשות אחר חרקים ופירות וגם אחרי נקבות בעונת הרבייה. זכרים יריבים נוהגים להרוס אחד לשני את הסוכה כשאינם שמים לב. לכל סוכי לוקח כמה שנים עד שהוא מצליח לבנות סוכה מוצלחת ולמשוך נקבה. הסוכי הזכר אינו עוזר כלל בגידול צאצאיו. מדיה וקבצים בנושא סוכי הלהבה בוויקישיתוף סוכי הלהבה, באתר ITIS (באנגלית) סוכי הלהבה, באתר NCBI (באנגלית) סוכי הלהבה, באתר Animal Diversity Web (באנגלית) סוכי הלהבה, באתר GBIF (באנגלית) סוכי הלהבה באתר הרשימה האדומה של IUCN
StartOS

Start OS (מבטאים: "סטארט או אס") היא הפצת גנו/לינוקס סינית, נגזרת YPK, ניהול חבילות מותאמת אישית למערכת הפעלה זו. פותחה על ידי צוות הפיתוח של חברת YLMF Computer Technology ומותאמת עבור המשתמש הביתי. עד לגרסה 4.0 ההפצה נקראה Ylmf OS והייתה נגזרת של דביאן. גרסת Ylmf OS 3.0 מוכרת בעיקר בזכות הדמיון הרב שיש בין ממשק המשתמש שלה, הנקרא לונה (Luna) לבין מערכת ממשק המשתמש במערכת ההפעלה Windows XP מבית מיקרוסופט. ממשק המשתמש של גרסת Ylmf OS 4.0 מזכיר את מערכת ההפעלה חלונות ויסטה מבית מיקרוסופט וקיימת גם ערכת נושא של מערכת ההפעלה MAC OS X. המערכת מופצת כשעליה מותקנות מראש תוכניות רבות כגון: עורך גרפי Gimp, חבילת יישומים משרדיים Open Office, עורך הקוד Blue Fish, סביבת הפיתוח Geany ועוד. מדיה וקבצים בנושא StartOS בוויקישיתוף אתר האינטרנט הרשמי של StartOS הורדת Ylmf OS באתר Cnet. (באנגלית)